“Ўзимизники” – бу кимники?! – Jurnalist\n“Ўзимизники” – бу кимники?!\nR S2020-07-26T12:35:59+05:0026 Iyul, 2020|Умумий янгиликлар|\nЎн карра сифатли ва уч карра арзон маҳсулот ўрнига “ўзимизники” бўлган саккиз карра сифатсиз ва уч марта қиммат маҳсулотни олиш кимга керак?!\nПрезидент Ўзбекистон бозор иқтисодиётига қатъий ўтиши жараёнида рақобат масаласи принципиал аҳамиятга эга эканини таъкидлади: «Мени ташвишлантирадиган масала шуки, корхоналаримиз ташқи рақобатга бардош бера оладими? Четдан товар кириб келса, юртимизда ишлаб чиқарилган худди шундай маҳсулот унга рақобатчи бўла оладими? Маҳаллий маҳсулотларнинг таннархини пасайтирсак, хориждан ўзлари олиб кетишади».\nСиноат шундаки, монополия ҳолатида таннарх пасаймайди, чунки маҳаллий монополист маҳсулотнинг нархини арзонлаштириш учун янги технологияларни қўллаш, модернизациялаш ўрнига унинг маҳсулотига рақобат қиладиган хориждан кириб келаётган маҳсулотни тақиқилашни ёки унга катта бож солишни талаб қилади, токим маҳаллий халқимиз қиммат нархда унинг маҳсулотини сотиб олсин. Ҳолбуки, ўша хорижий ишлаб чиқарувчи божларсиз ҳам транспортга, транзит харажатларга, экспорт солиқларига пул сарфлаб, олиб киради, унинг маҳсулоти шундоқ ҳам қимматга тушади.\nДавлат халқ учун бўлса, сиёсатнинг асл мақсади халқнинг фаровонлиги бўлса, халқ учун маҳсулотнинг сифати ва арзонлиги асосий аҳамиятга эгадир – нега халқ хорижнинг ўн карра сифатли ва уч карра арзон маҳсулоти ўрнига “ўзимизники” бўлган саккиз карра сифатсиз ва уч марта қиммат маҳсулотни олиши керак?! “Ўзимизники” – бу кимники?!\nБугунги кунда 31 та товарлар гуруҳи ва 82 турдаги хизматлар бозорида 245 та корхона монопол ҳолатда сақланиб қолмоқда. Шунча саъй-ҳаракатлар билан бор-йўғи 19 хил маҳсулот ва хизматлар бўйича 70 та корхонани монополистлар реестрдан чиқариш ҳолатига келтирилди, яъни шунча гап-сўзлар билан корхоналарнинг бешдан бирини бироз тебратишга қурбимиз етди.\nНега монополияларни енгиб бўлмаяпти?\nПрезидент монополизмга барҳам беришни талаб қилмоқда. Халқ ҳам монополистлардан шикоятлар қилмоқда. Президент ва халқ бир мақсадда экан, нега монополистларни енгиб бўлмаяпти?!\nМутахассислар йўқлиги айтилади, истеъмолчиларнинг ҳуқуқини ҳимоя қиладиган тизим зарурлиги айтилади ва ҳоказо. Назаримизда, асосий сабаблар – сиёсий ироданинг заифлигида ва коррупциядадир. Нафс монополистларнинг луқмасига дош бера олмаяпти.\nЎтган йилда истеъмолчилардан тушган 11 мингдан ортиқ шикоятларнинг 50 фоизи коммунал ва транспорт, 25 фоизи савдо, қолган 25 фоизи алоқа, молиявий хизматлар ва бошқа соҳаларга оид бўлган.Бунга асосий сабаб — монопол корхоналар ўз манфаатига мослаб ҳужжатлар ишлаб чиққан бўлиб, уларда истеъмолчилар манфаати тўлиқ инобатга олинмаган. Монополияга қарши курашиш қўмитаси ҳузуридаги Истеъмолчилар ҳуқуқларини ҳимоя қилиш агентлиги тили ва тиши йўқдай.\nИқтисодий монополизмни тугатишга сиёсий монополизмни тугатиш орқали эришиш мумкин, сиёсий ҳуқуқлар таъминланиши ва ҳурфикрлик монополизмга ва унинг асоси бўлган коррупцияга қарши курашиш имконини яратади. Бу – ҳалол сайлов тизими, эркин сайланадиган, турли сиёсий қарашларга очиқ, рақобатли парламент демакдир. Бу – ҳаққоний жамоат назорати ва фуқаролик жамияти мавжудлигидир. Бу эркин оммавий ахборот воситалари ва сўз эркинлигидир. Бу мустақил ва фақат қонунга кўра ҳукм чиқарадиган судлардир.\nАгар монополистларга қарши бир-икки фикр айтган мустақил депутатлар таъқибга учраса, монополистни таъқиб қилган журналистлар “итваччалар” аталса ва бу ҳақорат жазосиз қолса, бугун юксак минбарда “рақобат шароитини яратиш, монополистларга барҳам бериш” ҳақида нутқ ирод этилиб, эртасига эрталабдан ҳукумат “маҳаллий ишлаб чиқарувчини ҳимоя қилиш учун” хориждан кириб келадиган автомобилларга, маиший техникаларга, қандолат маҳсулотларига ва ҳатто пойабзалга янги ва катта божлар кириш қарорлари имзоланса, вазият ўзгармайди. Худди бугун коррупцияга қарши курашиш бўйича Давлат дастурлари, йўл хариталари, қарорлар имзоланиб, эртасига юксак лавозимли сенаторлар, депутатлар, мансабдорларни даромади албатта декларация қилиниши лозимлар рўйхатидан чиқаришга оид қонун таклиф этилгани каби. Номи монополиядан чиқариш деб аталадиган қўмита ҳам номи коррупцияга қарши курашиш деб аталадиган қўмита каби гунгу кўр бўлиб тураверса, вазият ўзгармайди.\nНотабиий “табиий монополия”\nМонополиянинг энг кўп учрайдиган тури “табиий монополия”дир. Айтишларича, табиий монополиянинг мавжудлиги «рақобат етишмаслиги», яъни, бир неча рақобатдош фирмаларнинг мавжудлиги битта фирманинг мавжудлигидан кўра кам фойда келтирадиган вазиятлар билан изоҳланади. Ҳали-ҳануз шўролар мафкураси таъсирида бўлган мамлакатлар каби Ўзбекистонда ҳам энергия, иссиқлик ва газ билан таъминлаш давлатнинг мажбурияти сифатида белгиланиб, иқтисодиётнинг энергетика тармоғини ташкил этишда давлат устун мавқега эгалигича қолмоқда. Бу соҳаларга хусусий секторни киритиш керак. Лекин бу жараён шаффоф ва ҳалол бўлиши шарт. Соҳани тасарруф этиб турган гуруҳлар ўз яқинлари учун ўта “хусусий”, оилавий корхоналар тузиб олиши монополиянинг янги бир ниқоб остида сақданишига олиб келади.\nБугунга келиб, халқаро тажрибани ўрганиб, рақобатни олиб кириш мумкин бўлган монополия соҳаларига хусусий сектор учун йўл очиш ва шу орқали рақобат муҳитини шакллантириш лозим, давлат-хусусий шериклик механизмларини транспорт, энергетика, йўл, коммунал, тиббиёт, таълим каби соҳаларга татбиқ этиш керак.\nБугун бир томондан монополистларга қарши “қўмиталару комиссиялар” тузилиб, “қатъий қарорлар” чиқарилиб, “йўл хариталари” тасдиқланиб ётган бир пайтда, иккинчи томондан монополистлар “импортга солинадиган акциз солиқлари жорий этиш” ёки борларини “янада ошириш” таклифларини киритишдан тўхтамаяптилар. Ёдимизда, қўшни республикалар билан чегаралар очилиб, дўстлик ва қардошлик ришталари тикланиши баробарида халқ автомашиналар, музлатгич ва чангютар машиналар, қандолат маҳсулотлари уларда арзонлигини англаб қолди ва мамлакатга олиб кира бошлади. Ичкаридаги монополистларнинг маҳсулотлари касод бўла бошлади. Улар нафсларини тийишлари, ишлаб чиқаришни модернизация қилишлари, рақобат шароитига ўрганишлари керак эди. Лекин булар дарров четдан бу маҳсулотларни олиб киришни чеклайдиган қарор чиқартиришга эришдилар. Бу кетишда қачон рақобат шароити жорий этилади?!\nЯнги мисол: бензин масаласи. Яқиндагина жаҳонда нефть нархи тушгани туфайли, хориждан кириб келаётган бензин нархи арзонлашди. Ҳайдовчиларимиз «Ўзбекнефтгаз» маҳсулотини эмас, чет эл бензинини сотиб ола бошладилар. “Маҳаллий ишлаб чиқарувчи” дарҳол айрим тайёр нефть маҳсулотларининг импортига солинадиган акциз солиғи ставкаларини “қайта кўриб чиқишни” сўради, яъни халқ сотиб олётган хориж бензинини қимматлашишини истади. Монополистлик шароитини яна чўзишни талаб қилди. Ҳукуматни рақобат шароитини яратиш истаги нима бўлди?! Халқ фаровонлиги эмас, монополист ташкилот “фаровонлиги” устун қўйилса, орзу қилинган кунлар олислаб бораверади.\nКучли жамоатчилик норозилиги ижтимоий тармоқларга қалқиб чиққач, бу лоббистлик қарори имзоланмади. Аммо монополист тинч ўтиргани йўқ, халққа ва ҳукуматга дағдаға қилди – 80-рақамли бензин энди умуман ишлаб чиқарилмаслигини эълон қилди, ундан бир-икки минг сўм қиммат бензинни олишга мажбур қилмоқчи бўляпти. Ишлаб турган заводлар тўхтамайди, амалда ўша бензинни бир-икки октан қўшиб энди юқори нархда сотишади.\n“Агар бизнинг нефть ва нефть маҳсулотларимиз нарх туфайли шу турдаги импорт маҳсулотлар билан рақобатга кириша олмаётган экан, демак, уларда ишлаб чиқариш бўйича катта муаммолар бор. Яъни бу турдаги маҳсулотларни ишлаб чиқариш бизга қимматга тушяпти”, – деди бир депутатмиз. Энергетика соҳасида ускуналарнинг аксарияти шўро давридан қолгани сир эмас ва бу, масалан, электр ишлаб чиқаришни 20% қимматлаштиради. Агар технология янгиланса, электр 20%га арзонлашади. Ишлаб чиқарилган электрнинг 30% узатиш тизимининг эскирганлиги туфайли йўқ бўлади, демак узатиш тизими янгиланса (масалан, хусусий инвесторлар киритилса), яна нарх учдан бирга арзонлашади. Агар электрчилар “чапга” улаб берган, соққаси чўнтакка кетаётган линиялар қирқилса, пули соҳага тушса, коррупциянинг пайи қирқилса, яна 30% нарх тушади. Биз ҳозир шу сабаблар туфайли уни уч баробар қимматга оляпмиз.\nМодернизация қилиш, соҳада монополияни тугатиш, рақобат шароитини киритиш ўрнига, муаммоларни ҳал этиш учун ҳар гал электр нархи оширилади.\nОммавий бўлмаган имтиёз ҳамиша кимгадир афзаллик бериши баробарида кимгадир зарар етказади. Бу табиий қонуниятдир. Кўриб ўтганимиздек, агар кимдир солиқдан озод қилинса, бошқа бир солиқ тўловчига оширилади, чунки бюджетнинг даромад қисми камайишига кўл қўйилмайди. Ёки, дейлик, банклар кимгадир имтиёзли кредит беришга мажбурланса (масалан, “ёш оилаларга” ёки “арзон уйларга”), бошқа бировларга, яъни мижози бўлган халққа кредит фоизини оширади, чунки банк ҳам зарарига ишлай олмайди. Имтиёз олганнинг ҳисобини фоизи ошган кредит эгаси тўлайди. Адолат бўлса иқтисод ривожланади, акс ҳолда пароканда бўлади.\nБиз сабабларини бошқа ёқдан излаётган жуда кўп муаммоларимизнинг – қашшоқликнинг, ишсизликнинг, технологик қолоқликнинг асосий сабабчиси монополистик тизимнинг ҳукмронлиги ва бу ҳукмронликка йўл очган коррупциянинг мавжудлигидир. Бу иқтисодий ҳолат сиёсий, маъмурий ва ижтимоий ислоҳотларсиз тузалмайди.\nСир эмас, яқин ўн йилликларимизнинг асосий муаммоси – аҳоли таркибида меҳнатга лаёқатли фуқароларнинг аҳоли умумий сонида юқорилиги — 60%дан юқорилиги бўлади. Аслида бу афзалликдир. Чунки бутун ривожланган дунёда ишлайдиган аҳоли камлиги ва таъминланиши керак бўлган вояга етмаганлар ва кексаларнинг кўплиги катта муаммо бўлиб, пенсия ёшини кўтаришга уринишлар бўлди ва қаршиликка учради. Бизда эса ишлашни истовчилар ва ишлаш ёшидагилар кўп. Бизга уларни ишлатадиган иқтисод лозим.\nУлкан табиий бойликларимиз ва моддий ресурсларимиз мавжудлиги ҳолатида ишсизларнинг кўплиги ва уларнинг хорижда сарсон-саргардонлиги сабаби аҳолининг тез ўсиши эмас, юксак монополизм ва коррупциядир. Коррупция иқтисодий қувватимизни емирмоқда, тадбиркорликка қизиқишни сўндирмоқда ҳамда ишлаб чиқариш кучларини заифлаштирмоқда.\nШавкат Мирзиёев “қора кунлар” деб атаган чорак аср давомида бизда ғайритабиий иқтисод ҳукмронлик қилди, яъни ялпи ички маҳсулотнинг катта қисми яширин иқтисод соҳасида тасарруф қилинди. Коррупциялашган мансабдорлар мамлакатни ривожлантириш, иқтисод соҳаларини ўстириш эмас, ўз бойликларини кўпайтириш ҳаракатида бўлдилар. Оқибатда бизнес ривожланмади, сармоядорлар кирмади ёки келганлари ҳам юртни тарк этди, контрабанда ҳажми ошди, яширин ишлаб чиқариш кўпайди, солиқлар бюджетга эмас, “откат”, “қисм” бўлиб чўнтакларга кирди. Иқтисоддан чўнтакка ва четдаги ҳисоб рақамларига олиб қўйилган маблағлар иқтисодда очиқ ишлаганда, минглаб-миллионлаб ишчи ўринлари яратиларди. Бугун уларнинг бир қисми шаффоф бўлмаган “тендерлар ғолиби” ўлароқ, юртга қайтаётгани ҳам сир эмас.\nИқтисодни ривожлантиришни истаган мансабдор 700 миллиондан то 1 миллиард долларгача сарфлдангани айтиладиган, ҳар куни концерт ва мажлис ўтказса ҳам, ўзини оқламайдиган Форумлар саройи қурмасди, бу пулга минглаб одам ишлайдиган, пахтани ўзини сотмай, қайта ишлайдиган 10та тўқимачилик корхонаси қурарди ёки деҳқонларнинг ва фермерларнинг маҳсулотини қайта ишловчи 100та завод барпо этарди. Умуман катта қурилишлар, “аср лойиҳалари” ва улкан трассалар мўмай коррупция манбаларидир. Спортнинг ривожини ўйлаган раҳбарнинг қизи “откат”лардан Риналдуга ҳар йили тўлаган 6-7 миллион еврога қишлоқларда юзлаб футбол майдонлари қуриш ва футболистлар етиштириш мумкин эди. Монополистик иқтисодиёт ва уни юзага келтирган ва яшашига имконият берадиган монополистик сиёсий тизим Шавкат Мирзиёев орзу қилаётган ва даъват этаётган янги ислоҳотлар натижасида ўзгариши керак.\nМонополияни енгиш, халқ фаровонлигини ошириш учун нималар қилиш керак? Жавоб юзада кўриниб турибди ва қайта-қайта таъкидланмоқда.\nАввало, алоҳида маҳсулот турлари олдидаги юқори божхона тўловлари ва сунъий ўрнатилган нотариф тўсиқлар олиб ташланиши керак. Бу маҳаллий корхоналарни рақобат ҳолатига дучор қилади ва уларнинг халқ ва истеъмолчилар устидан ҳукмбардорлигини тугатади. Акс ҳолда хориж автомашиналарини катта бож туфайли киритмаётган бир-икки корхона машина харидорларини талашда давом этади, нима экишда ва кимга сотишга эркин бўлмаган фермер ва деҳқонлар қийналади, маиший техника, қандолатчилик маҳсулотлари, пойабзал ва ҳоказо маҳсулотлар оладиган харидорлар сифатсиз ашёни қимматга олишда давом этадилар…\nИккинчидан, алоҳида компанияларнинг якка тартибда олган имтиёзлари – солиқ ва божлардан озод қилинишлари ёки кам тўлашлари, имтиёзли кредит олишлари, моддий заҳираларга якка эгалик қилишлари бекор бўлиши лозим. Акс ҳолда энг тадбиркор, моҳир, ҳалол бизесменлар эмас, маккор, олғир ва қаллоб бизнес эгалари афзалликка эришадилар. Улкан коррупция шу нуқтада ўрнашади. Бу иқтисодимизнинг рақобатбардошлигини сусайтиради.\nУчинчидан, “табиий монополиялар”нинг нотабиий монополияси тугатилиши шарт. Масалан, энергетика, транспорт, коммунал хизмат соҳаларида бир неча бор эълон қилинган монополиядан чиқариш ниҳоят амалга оширилиши лозим.\nУмид қиламизки, Ўзбекистон Президенти Шавкат Мирзиёевнинг бу соҳадаги мажлисда баён қилган даъватлари иқтисодни ва сиёсатни жиддий ислоҳ қилишга туртки бўлади.


АСР ВАБОСИГА ҚАРШИ КУРАШ – Фарғона ҳақиқати\nАСР ВАБОСИГА ҚАРШИ КУРАШ\nBy ferpravda.uz 06.12.2019\nйўлида барчамиз бирдам бўлайлик!\nБугунги кунда ОИТС касаллигига қарши кураш масаласи давлат сиёсати даражасига кўтарилди. Вилоятимизнинг мутасадди ташкилот ва муассасалари, давлат, нодавлат ташкилотлари– хотин-қизлар қўмиталари, таълим муассасалари, маҳалла, Ёшлар иттифоқи, вилоят Қизил Ярим Ой жамияти,“Соғлом авлод учун” хайрия жамғармалари томонидан ҳамкорлик ишлари олиб борилмоқда.\nОИТСга қарши кураш борасида барча йўналишларда ҳамкорликда қилинаётган саъй-ҳаракатларни бирлаштириш, мустаҳкамлаш ҳамда аҳолини ОИТС бўйича хабардорлигини ошириш мақсадида бу йил ҳам чора-тадбирлар амалга оширилди.\nВилоят ОИТС га қарши курашиш маркази томонидан маҳаллаларда, ўқув юртларида, корхона ва ташкилотларда учрашув ва маърузалар ташкилланди. Ҳозирда ушбу тадбирлар давом этмоқда.\nЖумладан, вилоят хотин-қизлар қўмитаси, вилоят соғлиқни сақлаш бошқармаси, вилоят ОИТС га қарши курашиш маркази томонидан ҳамкор бошқарма, ташкилотлар, шаҳар, туман ФҲДЁ бўлимлари раҳбарлари, мусулмонлар идораси вакиллари иштирокида давра суҳбати ўтказилди. Унда ОИВ инфекцияси бўйича эпидемиологик вазият, олиб борилаётган ишлар ҳолати ҳамда келгусидаги вазифалар муҳокама этилди.\nКейинги йилларда меҳнат мигрантлари ва никоҳланувчи ёшлар ўртасида ҳам ушбу касаллик аниқланаётганлиги сабабли ушбу гуруҳлар ўртасида профилактика ишларини кучайтиришни тақозо этади.\nФарғона шаҳрида соғлом турмуш тарзини қўллаб-қувватлаш ва жисмоний фаолликни ошириш мақсадида оммавий спорт тадбири ташкилланди.\nЎзбекистон тумани тиббиёт бирлашмаси тизимидаги даволаш- профилактика муассасаларининг ҳамширалари ўртасида ОИВ инфекцияси профилактикаси бўйича “Энг яхши ҳамшира”, Тошлоқ тумани халқ таълими тасарруфидаги мактаблар ўртасида “Энг яхши мактаб”, Фарғона шаҳридаги МФЙ лар ўртасида “Энг яхши маҳалла” кўрик-танловлари ташкилланди. Фарғона давлат университети ва Қўқон давлат педагогика институти талабалари томонидан ОИВ инфекцияси профилактикаси мавзусига оид “Энг яхши буклет”, “Энг яхши плакат”, Тошкент ахборот технологиялари университети Фарғона филиали талабалари ўртасида мавзуга оид “Энг яхши видеоролик” танловлари, Фарғона давлат университети, политехника институтларида “Ёшлар ОИТСга қарши” шиори остида учрашувлар, тадбирлар ўтказилди.\nФарғона халқаро аэропорти ва Ўзбекистон темир йўллари вокзалларида ОИТС маркази мутахассислари томонидан чиқишлар қилиниб, ижтимоий роликлар намойиш этилиб, ахборот-тарғибот материаллари тарқатилди.\nОлиб борилаётган ишлар аҳоли ва ёшларни ОИТС бўйича хабардорлигини оширишга хизмат қилади, бу эса профилактиканинг асосидир.\nвилоят ОИТС га қарши кураш маркази бош врачи.\nФУРҚАТ ТУМАНИНИНГ ИСТЕЪДОДЛИ ЁШЛАРИ


Аёлингизга машина ҳайдаттирманг, ҳатто олд ўриндиққа ҳам ўтқазиб қўйманг! Сабаби… - 27 Августа 2020 - BEPUL MP3 KO'CHIRISH, VIDEO KLIP, FOTO SURATLAR, YANGI\nСреда, 2020-09-30, 2:14 PM\nГлавная / Bosh sahifa » 2020 » Август » 27 » Аёлингизга машина ҳайдаттирманг, ҳатто олд ўриндиққа ҳам ўтқазиб қўйманг! Сабаби…\nАёлингизга машина ҳайдаттирманг, ҳатто олд ўриндиққа ҳам ўтқазиб қўйманг! Сабаби…\nЖаннат ҳидини соғинган биродарим!\nАгар жуда ҳам муҳим сабаб бўлмаса, аёлингизга машина ҳайдаттирманг ёки олд ўриндиққа ўтқазиб қўйманг. Қарама-қарши йўлдан келаётган, чорраҳада сизга юзма-юз тўхтаб турган улов ҳайдовчиларининг 90% ининг кўзи сизнинг маҳрамингизда бўлади.\nТор кийинтирманг. Кўчага атирга чўмилиб чиқмасин. Шейпингда ясаттирган қомати эркаклар кўзини тортса, ундан таралаётган хушбўйлик ақлини ўғирлайди.\nАсосан, эркаклар мижоз бўлган савдо расталарида аёлингизни ишлатманг. Кимдир сиздан кўркам, кимдир сиздан ширинсўз, кимдир сизга нисбатан бадавлат кўринади. Шайтон ҳийла қилса, сизга нисбатан исён қилиш эҳтимоли юқори бўлади.\nХотинларингизни, сингилларингизни, опаларингизни, қизларингизни, умуман ижтимоий тармоқларга яқин йўлатманг! Бугун дўстлашади, эртага лайклашади, кейин личкалашади.\nДўстим, сизни яхши кўрганим ҳамда яхшиликни соғинганим сабабидан сизга илиндим. Даюсликдан Аллоҳ асрасин! Зеро, жаннат даюсга ҳаром қилингандир.\nКатегория: HIDOYAT SARI / ҲИДОЯТ САРИ | Просмотров: 177 | Добавил: #uznews, #habarlar, #news, #ahborot, #xabarlar, #newsuz, #новости, #Yangilik, #Yangiliklar | Рейтинг: 0.0/0


Олимлар инсон кўриш қобилиятини сақлаб қолувчи дори яратишди - Zamin.uz\n06:00 / 23.07.2018\nБу иш билан Бирмингем университети олимлари шуғулланмоқда. Улар яратган томчи дори одам қариганда ҳам кўриш қобилиятини йўқотишдан асрай оларкан. Эслатиб ўтамиз, бу хасталик тиббиётда «макуляр дегенерация» деб аталиб, айни кунда хасталикни инъекция ёрдамида даволашмоқда.\nБироқ аксар ҳолларда бу муолажалар аҳамият касб этмайди. Қолаверса, бу муолажалар бемор учун жуда ёқимсиз кечади. Ва бемор бир умр касалхонага қатнаш билан вақт ўтказиши керак. Томчи дори эса касалхонага ётишни талаб этмайди. Дори билан бемор ўз уйида даволаниши мумкин.\nҲозирги кунда янги томчи дорини каламушларда синовдан ўтказишди. Энди дори қуён ва чўчқаларда синaб кўрилади. Клиник синовлар эса олимлар зарур тайёргарликларни кўриб олишгандан кейин бошланади. Бу иш тахминан 2019 йил баҳорида амалга оширилиши мумкин. “Замин” янгиликларини “Facebook”да кузатиб боринг\n18-02-2019, 06:02, ---\n12-05-2018, 12:39, ---\n14-03-2018, 20:10, ---\n«Мельдоний» дори воситаси асосчиси пиёнисталикка қарши дори яратди\n5-11-2017, 22:30, ---\nОлимлар соч оқаришига қарши янги дори яратишди...\n23-07-2017, 10:26, ---\nРоссиялик олимлар саратон хасталигига даво топишди\n2-07-2017, 10:06, ---


Туғилганлик ҳақидаги гувоҳномани расмийлаштириш нархи маълум қилинди - zarnews.uz\nТуғилганлик ҳақидаги гувоҳномани расмийлаштириш нархи маълум қилинди\n2021 йил 1 февралдан базавий ҳисоблаш миқдори (БҲМ) 245 минг сўм қилиб белгиланди. Шунга кўра:\n🔸 Туғилганлик ҳақидаги гувоҳнома учун фақат герб йиғими ундирилади, яъни БҲМнинг 15 фоизи – 36 750 сўм белгиланган.\n🔸 Туғилганлик ҳақидаги такроран гувоҳнома учун: жами 73 500 сўм ундирилади, жумладан, давлат божи 15 фоиз – 36 750 сўм, герб йиғими 15 фоиз – 36 750 сўм.\n🔸 Туғилганлик ҳақидаги гувоҳномани жойига чиқиб, тантанали вазиятда бериш герб йиғими БҲМнинг 15 фоизи – 36 750 сўм ҳамда 50 фоизи – 122 500 сўм пуллик хизмат ундирилади.\nБола туғилган жойдаги тиббиёт муассасаси ходими бола туғилганидан сўнг 1 кун ичида бола ва ота-онаси ҳақидаги маълумотларни “Туғилиш ва ўлимни, шу жумладан перинатал ўлимни электрон рўйхатга олиш” ахборот алмашинуви тизимига киритади.\nМаълумотлар автоматик равишда "ФҲДЁ ягона электрон архиви" ахборот тизимига юборилади. ФҲДЁ бўлими маълумотларни қабул қилиб олганидан сўнг 3 иш соати ичида кўриб чиқади ва болага туғилганлик ҳақидаги гувоҳномани расмийлаштиради.\nМаълумотлар комплекс тартибда бошқа хизматларни кўрсатиш учун автоматик равишда ички ишлар, мактабгача таълим, соғлиқни сақлаш вазирликлари ҳамда бюджетдан ташқари пенсия жамғармаси ахборот тизимларига юборилади. Шунга кўра:\n🔹 туман (шаҳар) ички ишлар бўлими – болани 1 кун ичида тегишли манзил бўйича доимий рўйхатга қўяди;\n🔹 Мактабгача таълим вазирлиги – мактабгача таълимни бошқаришнинг ахборот тизимида сўровда кўрсатилган боғчага болани автоматик равишда навбатга қўяди;\n🔹 Соғлиқни сақлаш вазирлиги – 1 иш куни ичида она рўйхатда турган поликлиникага (рўйхатда турмаган тақдирда доимий ёки вақтинча рўйхатда турган яшаш манзилидаги поликлиникага) болани рўйхатга қўяди;\n🔹 Пенсия жамғармаси бўлими – фарзанд туғилганда бериладиган бир марталик нафақа пулини автоматик равишда расмийлаштиради.\nТуғилганликни қайд этиш билан боғлиқ комплекс давлат хизматлари Тошкент ва Нукус шаҳарларида 2021 йил 1 февралдан, барча вилоят марказларида 2021 йил 1 сентябрдан бошлаб бутун республика ҳудудида кўрсатилади.\nБу ҳақда АОКАда ўтказилган брифингда Адлия вазирлиги ахборот хизмати раҳбари Севара Ўринбоева маълумот берди.\nТеглар: туғилганлик гувоҳномаси\nУргутда тўрт кунда 214 нафар болага туғилганлик ҳақидаги гувоҳнома берилди\nДХА: Гербли гувоҳномаларни қўлда тўлдириш бекор қилинди, уларни фақат босма ҳарфлар билан тўлдириш тартиби жорий этилд\nСамарқандда ФҲДЁ органлари ходимлари туғилганлик ҳақидаги гувоҳномаларни сайёр тартибда топширмоқда\nКаттақўрғонлик фуқаро қизига туғилганлик ҳақида гувоҳнома ололмади


Главная "БИРЖА" Марказий Осиёда ягона\n19.11.2019 | |\nФлезилин асосидаги винил гулқоғозлар хонадон ва офисларни безатишда кенг қўлланилади. Лекин мамлакатимизда ушбу маҳсулотга бўлган талаб шу кунга қадар бутунлай импорт ҳисобидан қоплаб келинмоқда эди. Яқинда “Ўзсаноатқурилишбанк” акциядорлик тижорат банки ташаббуси билан Тошкент шаҳрида фаолият кўрсатаётган “Pergament Quality Exclusive” корхонасига уюштирилган пресс-турда журналистлар шоҳиди бўлдики, эндиликда мазкур маҳсулот ўзимизда ишлаб чиқарилмоқда.\n– Жамоамиз нафақат Ўзбекистон, балки Марказий Осиёда ягона флезилин асосли винил гулқоғозлар ишлаб чиқарувчи корхона ҳисобланади, – дейди “Pergament Quality Exclusive” масъулияти чекланган жамияти таъсисчиси Аваз Ғайбуллаев. – Маҳсулотларимиз сифати Европа ишлаб чиқарувчилариники билан бир хил бўлса-да, бозорга чет элникидан анча арзон нархда етказиб беряпмиз.\nМаълумотларга кўра, ўтган йили республикамизга қарийб 12 миллион ўрам гулқоғоз импорт қилинган. Эндиликда “Pergament Quality Exclusive” корхонасида йилига 2 миллион 640 минг ўрам гулқоғоз тайёрланиши кўзда тутилган.\n– Бу билан чекланиб қолмаймиз, албатта, – дейди корхона таъсисчиси оммавий ахборот воситалари вакиллари билан мулоқотда. – Келгуси йилдан иккинчи линияни ишга тушириб, ишлаб чиқариш ҳажмини икки бараварга ошириш ниятидамиз. Бундан ташқари, хом ашёнинг 30-40 фоизини маҳаллийлаштириш, турдош қурилиш материалларини ҳам тайёрлашни йўлга қўйиш устида изланиш олиб боряпмиз.\nКорхона томонидан жорий йилнинг ўтган тўққиз ойи давомида 39 миллиард сўмлик маҳсулот ишлаб чиқарилди. Қўшни мамлакатларга, шунингдек, Озарбайжон ҳамда Ҳиндистонга 1,4 миллион АҚШ долларлик маҳсулот экспорт қилинди.\nПресс-тур давомида оммавий ахборот воситалари ходимлари корхонада ишлаб чиқариш жараёни билан бевосита танишди.\nМаълумот ўрнида таъкидлаш лозимки, жорий йилнинг 1 ноябрь ҳолатига кўра, “Ўзсаноатқурилишбанк” акциядорлик тижорат банки кичик бизнес субъектлари лойиҳаларини молиявий қўллаб-қувватлашга 5 триллион 306 миллиард сўмлик маблағ йўналтирди.


Намангандаги институтда америкалик профессорлар дарс бермоқда\n15.09.2018 18:43 0 165\nФото: Наманган муҳандислик-технология институти матбуот хизмати\nНаманган муҳандислик-технология институтига АҚШ нуфузли олий таълим муассасаларидан икки нафар малакали профессор ва эксперт таклиф этилди. Жумладан, Техас халқаро таълим маркази профессори Рави Прокаш Дани институтнинг қишлоқ хўжалик маҳсулотларини етиштириш ва қайта ишлаш сохаси талабалари учун “Ўсимликшунослик ва пахтачилик” фанидан 40 соатлик дарс машғулотларини олиб бормоқда. Шунингдек, америкалик олим Дани аграр соҳа профессор-ўқитувчилари учун ўз тажрибаларидан келиб чиқиб мастер-класс ўтиб берди. Дарс машғулотлари билан биргаликда АҚШ ва Ҳиндистоннинг етакчи олим таълим муассасалари ва институт ўртасида видео-конференция ҳам ўтказилиб, ўзаро тажриба ва фикрлар алмашилди, дея хабар берди Наманган муҳандислик-технология институти матбуот хизмати.\nБундан ташқари, АҚШнинг Колумбия университетидан таклиф этилган эксперт-ўқитувчи Бенжамин Аренстейн бир йил давомида институт талабаларига инглиз тили фанидан сабоқ беради ҳамда профессор-ўқитувчилар учун мастер-класслар машғулотларини ташкил этиб боради.\nМаълумот учун, жорий йил давомида Наманган муҳандислик-технология институтига Малайзия, Россия, Жанубий Корея, Италия, Португалия каби давлатлардаги етакчи олий таълим муассалари ҳамда илмий тадқиқот марказларидан ўнга яқин олимлар ташриф буюришди.\nАҚШ Наманган профессор\nХориж Кеча, 17:01\nАҚШдаги сайловлардан бир кун олдин Ерга астероид қулаш хавфи бор


Чироқчида даҳшатли ЙТҲ. Бир киши вафот этди, олти киши жароҳатланган\nЧироқчида даҳшатли ЙТҲ. Бир киши вафот...\n03.11.2019 18:41 0 2220\nЖорий йилнинг 2 ноябр куни, соат 11:50 да Қашқадарё вилояти Чироқчи тумани ҳудудидан ўтган «Қарши катта халқа йўли»нинг «Еттитом-Қарши» 4Р-87 автомобил йўли билан кесишган 53 км.даги тартибга солинган чорраҳасида фуқаро М.Р.нинг бошқарувидаги «Ласетти» русумли автомашинаси фуқаро С.Х.нинг бошқарувида бўлган «Газ-322132» русумли йўловчи ташишга мўлжалланган автомашинага тўқнашиб, йўл транспорт ҳодисаси содир қилган.\nСодир бўлган ҳодиса оқибатида «Газ-322132» русумли автомашинада бўлган 10 нафар (шундан 1 нафари ҳайдовчи) ва «Ласетти» русумли автомашинаси ичидаги 3 нафар (шундан 1 нафари ҳайдовчи) фуқаролар турли даражада тан жароҳати олишиб РШТТЁИМ Қашқадарё филиалига олиб келинган. Улардан фақат 6 нафари реанимация бўлимига ётқизилган, 5 нафарига эса уйига рухсат берилган.\nҲодиса 20/01, 15:50\nАвто 03/11, 14:44\nТошкентда йўл-транспорт ҳодисалари сони камаймоқда\nАвто 26/07, 17:44\nСергелида даҳшатли ЙТҲ. «Кобальт» қарама-қарши йўлга чиқиб кетди


Uzbekistan Peugeot Citroёn Automotive лойиҳаси концепцияси қайта кўриб чиқилади – Газета.uz\n«Ўзавтосаноат» ва PSA Groupe автозавод лойиҳасини қайта кўриб чиқади. Заводни 10 декабрда ишга тушириш режалаштирилган эди.\nLotinchada 18 декабр 2018, 21:28 Иқтисодиёт\n«Ўзавтосаноат» ва Франциянинг PSA Groupe компаниялари Жиззах вилоятида қўшма автомобиль заводини қуриш лойиҳаси концепциясини қайта кўриб чиқиб, иқтисодий мезонларни такомиллаштиради, дея хабар қилди «Ўзавтосаноат» матбуот хизмати.\n«Бошланғич маълумотлардаги баъзи кўзда тутилмаган ўзгаришлар муносабати билан, шериклар лойиҳа концепциясини ўзгартириш ва иқтисодий параметрларни оптималлаштириш устида ҳамкорликда ишламоқдалар», — дейилади хабарда.\nАйни вақтда объектда қурилиш-монтаж ишлари якунига етмоқда. Технологик ва муҳандислик жиҳозлари етказиб берилиши бўйича тегишли контрактлар тузилган, дея қайд эди «Ўзавтосаноат».\nUzbekistan Peugeot Citroёn Automotive (UzPCA) қўшма корхонаси ишлаб чиқариш мажмуаси пойдеворига капсула қўйиш маросими 2017 йил июлида «Жиззах» эркин иқтисодий зонасида бўлиб ўтган эди.\nҚК устав капитали 30 млн еврони ташкил этиб, тенг улушда тақдим этилган. Лойиҳа бўйича умумий инвестиция миқдори 130 млн долларга яқинроқни ташкил этади. Мажмуанинг ишлаб чиқариш қуввати 13 минг дона Peugeot Expert ва 3000 Peugeot Boxer моделидан иборат.\nДаставвал заводнинг 2019 йил биринчи чорагида фойдаланишга топширилиши белгиланган эди. Бироқ Ўзбекистон президенти Шавкат Мирзиёев Жиззах вилоятига ташрифи вақтида объект 2018 йил 10 декабрида ишга тушиши кераклигини маълум қилди.\n«Газета.uz» 2 223


Аҳмад Шаҳид: Ўзбекистонни диний бағрикенгликдан диний эркинликка ўтиш вақти келди – Mazmun.Uz\nАҳмад Шаҳид: Ўзбекистонни диний бағрикенгликдан диний эркинликка ўтиш вақти келди\nЎзбекистон тарихда биринчи маротаба экстремизмга қарши курашга бағишланган алоҳида бир қонунни қабул қилишни режалаштирмоқда.\nЎзбекистонда “Экстремизмга қарши кураш” ҳақида қонун чиқарилиши ҳақида бугун Тошкентда бўлиб ўтган матбуот-анжумани давомида БМТнинг Дин ва эътиқод эркинлиги бўйича махсус маърузачиси Аҳмед Шаҳид маълум қилди.\nШаҳид ўз чиқиши давомида, Ўзбекистон қабул қилишни режалаштираётган янги қонунда “экстремизм”, “экстремистлик фаолияти”, “экстремистик ташкилот” каби ҳамда бошқа атамаларга аниқлик киритилишига умид билдирди.\nАҳмед Шаҳид Ўзбекистонга қилган расмий ташрифи якунида “Ўзбекистонда амалга оширилаётган ислоҳотлар инсон ҳуқуқларини қўллаб-қувватлаш ва ҳимоя қилиш, жумладан дин ёки эътиқод эркинлиги асосида бўлиши керак”, — дея хулоса берди.\n“Кўплаб этник ва диний жамоалар биргаликда тинч яшаётган Ўзбекистонда динлар ёки эътиқодларга таҳдид сифатида қаралмаслиги лозим.\nДиний экстремизмга қарши кураш дин ёки эътиқодларнинг хилма-хиллиги, жумладан унинг эркинлигини барқарорлаштириш асосида қурилиши керак”. — дея таъкидлади.\nМахсус маърузачи “Зўравонлик экстремизмнинг олдини олиш ёки унга қарши курашиш йўлида дин ёки эътиқод эркинлиги ҳуқуқи қурбон қилинмаслиги керак”, — дея огоҳлантирди.\nВперед Наманган вилоят ҳокими пахтакорлар учун 100 миллион сўмлик акция эълон қилди\nНазад АҚШ Анқарадан туриб бошқариляптими?


Президент уч тоифа одамларни эмлашни тезлатиш кераклигини таъкидлади | Qalampir.uz\nЖамият\t18 Сентябрь 19:26 26235\nБугун, 18 сентябрь куни Ўзбекистон Президенти Шавкат Мирзиёев раислигида ичимлик суви таъминоти ва канализация тизимини такомиллаштириш, куз-қиш мавсумига тайёргарлик ишларини жадаллаштириш масалалари бўйича видеоселектор йиғилиши ўтказилди.\nЙиғилиш аввалида давлат раҳбари коронавирус билан боғлиқ вазиятга тўхталиб ўтди. Касаллик ҳамон бутун дунё бўйлаб кенг тарқалаётгани, сўнгги кунларда мамлакатда ҳам беморлар сони кўпайгани афсус билан қайд этилди. Темир интизом ва тартибни таъминлаб, барча жойларда санитария талабларига қатъий амал қилиш кераклиги яна бир бор таъкидланди.\nКоммунал тармоқларнинг барқарор фаолияти аҳоли турмуш сифатини таъминлайдиган энг муҳим омиллардан. Шу боис давлат томонидан бу масалага доимий эътибор қаратиб келинмоқда. Жорий йил 17 июль куни ўтган видеоселектор йиғилишида соҳадаги муаммолар муҳокама қилиниб, ишни янгича тартибда ташкил этиш бўйича кўрсатмалар берилган эди.\nШунга мувофиқ, ичимлик суви таъминоти ва канализация тизимидаги лойиҳаларни тайёрлаш, амалга ошириш ва мониторинг қилиш, шунингдек, тарифларни белгилашни маҳаллий кенгашлар билан келишиш тартиби жорий қилинмоқда.\nМисол учун, Олмалиқдаги ичимлик суви таъминоти корхонасига қарашли 52 та насос янгиланиши натижасида корхонанинг умумий харажати 22 фоизга, электр энергияси сарфи 2 бараварга қисқарган. Шаҳар аҳолиси сифатли ичимлик суви билан узлуксиз таъминланмоқда. Худди шунингдек, сўнгги 3 йилда амалга оширилган лойиҳалар натижасида Гулистон шаҳрининг ичимлик суви таъминоти масаласи ҳам тўла ҳал бўлди.\nҲисоб-китобларга кўра, қарийб 2 мингта аҳоли пунктига марказлашган сув етказиб бериш техник жиҳатдан ҳам, иқтисодий жиҳатдан ҳам мақсадга мувофиқ эмас. Шу боис бундай ҳудудларни хусусий сектор орқали сув билан таъминлаш маъқул келмоқда.\nМисол учун, Ўзбекистон туманида ижтимоий шериклик асосида қудуқ ишга туширилиб, 6 та узоқ қишлоқдаги 11 минг аҳоли ичимлик суви билан таъминланган эди. Бунга кетган харажатлар 2 йилда ўзини қоплади. Шунингдек, Амударё туманида 8 та сув тозалаш шохобчаси қурилиб, 5 мингдан зиёд аҳоли истиқомат қиладиган 7 та маҳалла тоза ичимлик суви билан таъминланган. Лойиҳа 3 йилда ўзини оқлайди.\nБу тизимнинг қулайлиги шундаки, ичимлик суви объектлари қуриш ва ускуналар харид қилиш учун хусусий секторга кредит берилиб, унинг 14 фоизидан юқори қисмига давлат томонидан субсидия ажратилади. Бугунги кунда кўплаб тадбиркорлар шундай лойиҳаларда иштирок этиш истагини билдирмоқда.\n16 Октябрь 18:33 56430\n17 Октябрь 14:14 55855\n16 Октябрь 18:34 41863\n17 Октябрь 09:05 41266\n16 Октябрь 21:37 38082


ТАТУда Ўзбек-Беларусь қўшма ахборот технологиялари факультети ташкил этилади\nТАТУда Ўзбек-Беларусь қўшма ахборот технологиялари факультети...\n19.01.2019 13:08 0 1254\nМуҳаммад ал-Хоразмий номидаги Тошкент ахборот технологиялари университети таркибида Ўзбек-Беларусь қўшма ахборот технологиялари факультетини ташкил этиш чора-тадбирлари тўғрисидаги Ҳукумат қарори қабул қилинди. Бу ҳақда Адлия вазирлигининг «Ҳуқуқий ахборот» канали хабар берди.\nҚарорга мувофиқ, 2019-2020 ўқув йилидан Тошкент ахборот технологиялари университетида Ўзбек-Беларусь қўшма ахборот технологиялари факультети очилади.\nФакультетнинг асосий вазифаси республика иқтисодиётининг реал сектори тармоқлари учун ахборот технологияларини дастурий таъминлаш, мобил тизимларни дастурлаш, сунъий интеллект соҳалари бўйича малакали мутахассисларни тайёрлаш ҳисобланади.\nФакультетда талабалар тўлов-контракт асосида рус тилида ўқитилади.\nФакультет битирувчиларига икки томонлама тан олинадиган ҳамда Беларусь давлат информатика ва радиоэлектроника университети дипломлари берилади.\nТАТУ Беларусь ахборот технологиялари\nТехнология 21/06, 14:39\nТАТУ талабалари университетнинг телеграм-ботини яратишди\nТехнология 20/06, 12:25


СОҒЛОМ ЭЪТИҚОДГА ТАҲДИД ЁКИ БУЗҒУНЧИЛАРНИНГ ЯНГИ НАЙРАНГЛАРИ » MIRISHKOR TUMAN HOKIMLIGI RASMIY WEB-SAYTI\nBosh sahifa » Yangiliklar » СОҒЛОМ ЭЪТИҚОДГА ТАҲДИД ЁКИ БУЗҒУНЧИЛАРНИНГ ЯНГИ НАЙРАНГЛАРИ\nСОҒЛОМ ЭЪТИҚОДГА ТАҲДИД\nЁКИ БУЗҒУНЧИЛАРНИНГ ЯНГИ НАЙРАНГЛАРИ\nИслом динимиз таълимотига кўра агар ақида бузуқ, эътиқод ботил бўлса, кишининг амали беҳуда кетади ва ўзи залолат ботқоғига ботади. Соғлом эътиқод нафақат шахс учун, балки жамият учун ҳам муҳимдир. Қайси жамиятда кишилар эътиқоди тоза бўлса, ўша жойда мустаҳкам тинчлик бўлади. Аксинча, бузуқ эътиқодли кишиларданда хавфли одам бўлмайди. Улар ҳар бир жамият учун катта таҳдиддир.\nҲозирда Араб мамлакатларида террорчилар халифалик барпо этиш даъвоси остида зўравонлик, қотиллик, бошқа дин вакилларига зуғум ўтказиш каби Ислом дини таълимотларига мутлақо зид ишларни амалга ошириш бўйича тадбирлар ишлаб чиқмоқдалар. Масалан: “Ироқ ва Шом Ислом давлати” (ИШИД)ташкилотини таҳлил қиладиган бўлсак, 2006 йилнинг октябрь ойида “Ал-қоида” террорчи ташкилотининг Ироқдаги бўлинмасига турли гуруҳларнинг бирлашуви асосида “Ироқ Ислом давлати” ташкилоти юзага келган. Бу ташкилотга 2006 йилдан 2010 йилгача турли номдаги шaxслap бошчилик қилишган. 2010-йилдан Абу Бакр Ал –Боғдодий номи билан танилган Абдулло Иброҳим Ас-Самарий раҳбарлик қилмоқда. `Гуруҳ ташкилотчилари ўта шафқатсиз равишда террорчилик ҳаракатларини амалга oшиpиш билан ажралиб туради. ИШИД томонидан ҳарбийлар, шиа йўналишидаги мусулмонлар, ўз ғояларига эргашмаган фуқароларни оммавий қатл этиш, аҳоли гавжум жойларда ўзини портлатиб, террорчилик амалиётлари ўтказиш кенг қўлланилади.\nБиргина 2013 йилда ИШИД Ироқ ҳудудида ўн мингдан зиёд террорчилик ҳаракатларини содир этди, Хутқуш террорчилар 80 га яқин портлатишни амалга оширган. Бугунги кунга келиб ИШИД энг хатарли террорчи гуруҳлардан бирига айланди десак муболаға бўлмайди.\nТаъкидлаш жоиз, Қуръони Каримнинг 50 дан зиёд сураси, 100 лаб оятларида мусулмонлар тинчлик ва бағрикенгликка чақирилган. Динга даъват қилишда мажбурлаш қатьий қораланади.\nУларнинг хато ишларидан яна бири одамларни кофирга чиқаришдир.\nАслида Исломда ким “Ла-илоҳа Иллаллоҳ, Муҳаммадур Расулуллоҳ”деса у мусулмондир. Ким Ислом арконларини бажарса, уни кофир деб аташ жоиз эмас, дейилади.\nХуллас, таҳликали бугунги кунда юртимизда тинчликни асраш, фитналардан ҳушёр ва огоҳ яшаш давлат ва жамият олдидаги долзарб вазифамиз эканини, ушбу йўналишда давлат идоралари, жамоат ташкилотлари ва кенг жамоатчиликнинг ҳамкорлигини янада кучайтириш зарур экани ҳақида хулоса қилишимиз зарур .\nАйни чоғда фарзандларимизни турли сохта ақидалар таъсиридан сақлаш ҳар бир ота-онанинг бурчи эканига эътиборини қаратишимиз лозим.\nАйниқса, бугунги кунда хорижда ишлаётган ёки таҳсил олаётган ёшларни экстремистик оқимларнинг таъсиридан огоҳ этиш ва ҳимоялаш, шунингдек, фарзандларимизни Интернет тармоғида ақидапараст кучлар тарқатаётган Покистон, Сурия, Ироқ ҳарбий тўқнашувлар ўчоғига “Ҳижрат” қилиш ва “Жиҳод”да иштирок этиш гўё мусулмонларнинг бурчи экани ҳақидаги ёлғонларига, сохта даъволарга алданиб қолишларига йўл қўймаслик барчамизнинг долзарб вазифамиз ҳисобланади.


Россия Суриядаги лагердан болаларни қутқаришга чақирди. Ўзбекистон бу борада фаол | Qalampir.uz\nРоссия Суриядаги лагердан болаларни қутқаришга чақирди. Ўзбекистон бу борада фаол\nЖамият\t08 Май 10:55 3983\nРоссиянинг Бирлашган Миллатлар Ташкилотидаги доимий вакили ўринбосари Геннадий Кузмин халқаро ҳамжамиятни болаларни Суриянинг шимоли-шарқидаги Aл-Хол қочқинлар лагеридан қутқаришга чақирди. Бу ҳақда “РИА Новости” хабар бермода.\nМаълум қилинишича, у халқаро ҳуқуққа, шу жумладан Бола ҳуқуқлари тўғрисидаги конвенцияга мувофиқ, давлатлар ўз фуқароларини ватанга қайтариши, шунингдек, фуқароларнинг фарзандлари фуқароликсиз қолмаслиги учун чоралар кўриши кераклигини айтиб ўтган.\nКузминнинг сўзларига кўра, давлатлар ушбу болаларни ҳимоя қилиш ва уларнинг уйларига хавфсиз қайтиб келишларини таъминлаш учун масъулиятни ўз зиммаларига олишлари керак.\nДоимий вакил ўринбосари Россия ҳукумати қуролли тўқнашув ҳолатида бўлган мамлакатлардан болаларни ўз ватанига қайтаришда фаол иштирок этаётганини таъкидлади.\nИроқ ва Суриядаги қамоқхоналардан болаларни қайтариш операцияси бир неча йилдан бери давом этмоқда. Россия Президенти Владимир Путин 2017 йилда собиқ СССР мамлакатларидан тўққиз мингга яқин жангарилар Сурияда жанг қилаётгани тўғрисида эълон қилган эди. Шу сабабли, сўнгги бир неча йил ичида Россиядан эрлари ва оталари террорчилар томонидан ёлланган мингдан зиёд аёллар ва болалар олиб келинган.\nЎз навбатида, Ўзбекистон ҳам Яқин Шарқдаги қуролли тўқнашувлар бўлаётган ҳудудлардан аёллар ва болаларни қайтаришга оид серияли “Меҳр” операцияларини амалга оширмоқда. Ўзбекистон жами 5 марта “Меҳр” операцияси доирасида аёллар ва болаларни ватанга қайтарди.\nЖорий 30 апрель куни шундай операцияларнинг навбатдаги – “Меҳр-5” амалга оширилди. Мазкур инсонпарварлик операцияси натижасида уруш ҳаракатлари давом этаётган Суриядаги 93 нафар ўзбекистонлик аёл ва болалар олиб келинди.\nШунингдек, “Меҳр-2” операцияси ўтган йилнинг октябрь муваффаққиятли якунланган. 10 октябрь куни Ўзбекистон Республикаси Президенти Шавкат Мирзиёев топшириғига биноан ўзбекистонлик 64 нафар бегуноҳ бола махсус авиарейсда Тошкент шаҳрига олиб келинганди. Ироқ давлати ҳукумати ва UNICEF Халқаро болалар ташкилоти билан ҳамкорликда она Ватанига қайтарилган бу болалар Ироқ давлати ҳудудида оғир шароитда яшаётган эди.\nАфғонистон Россия Сурия Ироқ БМТ “Меҳр”\n31 Июль 13:36 48937\n31 Июль 18:28 27730\n02 Август 13:59 22748\n31 Июль 12:18 18709\n01 Август 21:20 17379


Янги “меҳмон” Ўзбекистонда. “Британча” коронавирус нимаси билан хавфли? | Qalampir.uz\nЯнги “меҳмон” Ўзбекистонда. “Британча” коронавирус нимаси билан хавфли?\nЖамият\t30 Январь 22:44 45367\nЎтган йилнинг март ойида Ўзбекистонга Хитойда пайдо бўлган янги коронавирус инфекцияси кириб келганди. Шундан сўнг, бир неча ой давомида қатъий карантин чекловлари жорий қилинди. Одамлар “уй қамоғига” олинди.\nБугунга келиб карантин чоралари анча юмшатилиб, вазият яхшиланган бўлса-да, дунёнинг бир қатор давлатлари сингари ЎЗбекистонга ҳам коронавируснинг янги, мутацияга учраган “британча” тури кириб келди. Ушбу вирус тахминларга кўра, ўтган 2020 йилнинг сентябрь ойида Буюк Британияда пайдо бўлган. Шу пайтгача дунёнинг 60 дан ортиқ давлатларида қайд этилган “британча” коронавирус бугундан бошлаб Ўзбекистонда ҳам “меҳмон”.\nҲўш, коронавируснинг “британча” тури эскисидан қандай фарқ қилади? Ушбу турнинг болаларга таъсири ва касаллик белгилари ҳақида нималар маълум? Қуйида ушбу саволларга жавоб топишга ҳаракат қиламиз.\n“Британча” коронавирус тезкор тарқалиши ростми?\nЖорий йилнинг 8 январь куни Жаҳон соғлиқни сақлаш ташкилоти мутахассиси Мария ван Керкхове коронавируснинг “британча” тури тарқалиши борасидаги саволларга жавоб берган.\n“Биздаги маълумотларга кўра, коронавируснинг “британча” тури аввалгисига қараганда тезроқ тарқалади”, деган эди Мария ван Керкхове.\nЯнги мутация қанчалик хавфли?\nЖорий йилнинг 22 январь куни Буюк Британия Бош вазири Борис Жонсон янги турдаги ушбу коронавирус нафақат тезкор, балки аввалгисига қараганда хавфлироқ эканини таъкидлалаган.\n“Мутахассисларимизнинг бизга маълум қилишича, коронавируснинг янги турида ўлим хавфи юқорироқ. Қувонарли жиҳати шундаки, ишлаб чиқилган вакциналар унга ҳам таъсир қилади”, дейди Британия Бош вазири.\nБу мавзуга ўз навбатида, Россиянинг Тўғридан-тўғри инвеститциялар жамғармаси раҳбари Кирилл Дмитриев ҳам тўхталиб ўтиб, Россия ишлаб чиқараётган “Спутник V” вакцинаси коронавируснинг янги турларига қарши кураша олишини таъкидлаган.\n“Британча” коронавируснинг дастлабки белгилари қандай?\nБуюк Британия Миллий статистика қўмитасининг маълумотларига кўра, “британча” коронавирус симптомлари COVID-19 никига ўхшашдир. Янги турдаги штаммга чалинган беморлар қўйидагилардан шикоят қилган:\n• Баъзиларда тана ҳарорати сезиларли даражада юқори бўлган, бошқа беморларда тана ҳарорати нормал даражада сақланиб қолган;\n• йўтал асосан қуруқ бўлиб, беморлар кучли томоқ оғриғидан шикоят қилмаган;\n• бош оғриғи ва ҳид билмаслик кузатилган.\nШунингдек, британиялик олимлар янги вируснинг ўзига хос бўлган учта жиҳатини аниқлаган. Булар: мушак ва суякда оғриқ, кучли чарчоқ ва оёқда пуфакчаларнинг пайдо бўлиши.\n“Британча” коронавирус ва болалар\nЎзбекистонда Коронавирусга қарши курашиш штаби аъзоси Ботир Қурбонов иштирокида ўтказилган брифингда “британча” коронавирус болаларда бироз бошқача аломатлар билан кечиши таъкидланди. Ушбу брифингда болаларда кузатилаётган янги штаммнинг 5 та аломат маълум қилинган.\nТаъкидланишича, касал болаларнинг аксарияти чарчоқдан азият чекади. Инфекцияни юқтирган чақалоқларда тез-тез йиғлаш ҳолатлари учрайди.\nКасалланган болаларнинг ярмидан кўпи (53 фоизи) бош оғриғидан шикоят қилган. Шу билан бирга, уларда қорин оғриғи ҳам кузатилмоқда. Шунинг учун, шифокорлар ота-оналарга қорин бўшлиғидаги ноқулайлик билан бир вақтда пайдо бўладиган бош оғриғи бор-йўқлигини болаларидан сўраб туришларини маслаҳат беради.\nЯна бир аломат – 37 даражадан юқори иситма. У коронавируснинг “британча” штамми билан оғриган болаларнинг деярли ярмида учраган\nЎзбекистон “британиялик меҳмон”ни кутиб олишга тайёрмиди?\nЎзбекистон ўтган йилнинг 22 декабрь санасидаёқ бир қатор давлатлар билан авиақатновларни тўхтатган эди. Сўнгра, жорий йилнинг 29 январида Республикага кириш учун қўйилган чекловлар 1 мартга қадар узайтирилди.\nБунга сабаб сифатида айрим хорижий мамлакатларда янги коронавирус инфекцияси аниқланиш ҳолатлари сони тубдан ошиб кетиб, эпидемиологик вазият кескин ёмонлашуви кўрастилган.\nУндан ташқари, янги вирус билан боғлиқ вазият жиддийлашган давлатларда сўнгги 14 кун давомида бўлган ҳолда учинчи давлатлар орқали келаётган Ўзбекистон Республикасининг фуқаролари ва фуқаролиги бўлмаган шахслар 14 кун давомида вақтинчалик карантинга олиниши тартиби давом жорий этилган.\n16 Июнь 16:12 42998\n16 Июнь 01:05 27758\n16 Июнь 21:21 24579\n16 Июнь 15:32 23689\n16 Июнь 22:32 22208


Боғ- токзорларда эрта баҳорги профилактик тадбирлар\nБугунги кунда республикамиз мевали боғларида ҳосилга катта зиён берувчи олма қурти, ўргимчаккана, қалқондорлар ва ширалар ҳамда касалликлардан монилиоз, ун-шудринг ва калмараз, данакли меваларда клястероспориоз касаллиги, куйиш касаллиги ва бошқа кўплаб зарарли органимзларнинг тарқалиши кутилмоқда. Демак, зарарли организмларга қарши ўз вақтида қарши кураш чоралари ўтказилмас экан, кутилган ҳосилнинг 40-50 фоиз баъзи ҳолларда 80-90 фоизгача йўқотилишига олиб келади.\nХудди шунингдек, токзорларда ун шудринг (оидиум), антракноз, сохта ун шудринг (мильдью) каби касалликлар ҳам катта иқтисодий зарар етказади. Ҳозирда кунлар исиши билан кенг қамровли агротехник тадбирларни амалга ошириш талаб этилади.\nРеспубликанинг жанубий ҳудудларида февраль ойидан бошлаб ва бошқа вилоятларда эса февраль ойининг охири ва март ойининг биринчи ўн кунлигида боғларда зарарли организмларга қарши профилактик мақсадида куртаклар ёзилишидан олдин қуйидаги препаратлардан бири билан пуркашни самарали ташкил этиш лозим: Жумладан, Бордо суюқлиги 3% ли, Мис хлорокисиди 85% ли н.кук. 0,3-0,5 % ли, оҳак-олтингугурт қайнатмаси (ООҚ) 5%ли, Темир купораси 53% э.кук. 2-3% ли меъёрда дарахтлар ва тупроқга пуркалади. ВП-1 ёки ОВХ-600 ва ОРПД қўл пуркагичлари билан амалга ошириш лозим.\nБордо суюқлиги ишчи эритмасини тайёрлаш тартиби\nБордо суюқлигини хўжаликларда ишлатишдан олдин тайёрланади. Тайёрланган бордо суюқлиги суспензия ҳолида ҳаво рангда бўлади. Унинг муҳити нейтрал ёки кучсиз ишқорийдир. Бордо суюқлиги 1-3% ли қилиб тайёрланади.\n100 литр ҳажмда 1%ли бордо суюқлигини тайёрлаш учун 1 кг мис купороси ва 1 кг сўндирилмаган охак олинади, мис купороси алоҳида ёғоч, шиша ёки пластмасса идишда 50 литр сувда эритиб олинади. 1 кг сўнмаган оҳакни иккинчи бир шундай идишда озгина сувда сўндирилади, сўнгра унинг ҳажмини ҳам сув билан 50 литрга етказилади. Мис купороси эритмасини аста-секин аралаштириб туриб, “оҳак сути”га қўшилади (“оҳак сути” мис купоросига қўшилганда ҳам шундай моддалар ҳосил бўлади), бироқ бунда реакция кислотали мухитда боради, ҳосил бўлган суспензия турғун бўлмайди. Суспензия тезда икки қатламга ажралиб, қуйқаси чўкмага тушиб қолади, бундай бордо суюқлиги қўллашга яроқсиз ҳисобланади. Тўғри тайёрланган бордо суюқлиги қўлга худди совунли сув каби илашади. Бордо суюқлигини узоқ муддат сақлаб бўлмайди, чунки коллоид заррачалари бирлашиб, катталашиб, тезда чўкма ҳосил бўлади.\n3% ли бордо суюқлигини тайёрлаш учун 3 кг мис купороси ва 3 кг сўндирилмаган оҳак олинади, мис купороси алоҳида ёғоч, шиша ёки пластмасса идишда 50 литр сувда эритиб олинади. 3 кг сўнмаган оҳакни иккинчи бир шундай идишда озгина сувда сўндирилади, сўнгра унинг ҳажмини ҳам сув билан 50 литрга етказилади. Мис купороси эритмасини аста-секин аралаштириб туриб, тайёрланган “оҳак сути”га қўшади.\nБордо суюқлиги боғларда калмараз, монилиоз, доғланиш, клястериоспориоз, барг бужмайиши, коккомикоз ва антракноз касалликларига қарши дарахтлар куртак ёзгунга қадар 3 % ли, ўсув даврида эса 0,5- 1 % ли холда тайёрлаб сепилади. Тайёрланган бордо суюқлигини кун мобайнида ишлатилиши шарт. Кейинги кунда ишлатилса, кутилган яхши натижани бермайди.\nМис купороси эритмаси ва охак сутини бир-бирига иссиқ холда қўшиш мумкин эмас. Ҳудди шундай, бордо суюқлигини фосфорорганик пестицидларга қўшиш ҳам мумкин эмас.\nОлтингугуртнинг оҳакли қайнатмаси (ООҚ ёки ИСО-известково-серный отвар ) тайёрлаш ва қўллаш тартиби\nОлтингугуртнинг охакли қайнатмаси (ООҚ), одатда қўллашдан олдин тайёрланади. Уни тайёрлаш учун олтингугурт талқони, сўндирилмаган оҳак ва сув лозим бўлиб, 2:1:17 нисбатда олинади, яъни 20 кг олтингугурт кукуни, 10 кг юқори сифатли сўндирилмаган охак ва 170 литр сув олинади.\nБунинг учун одатдаги чўян ёки мослаштирилган қозон тайёрланиб, унда зарур миқдорда охак олиниб, озгина миқдорда сувда сўндирилади. Сўндириш вақтида ажралиб чиққан охак тошлари олиб ташланади ва шу миқдорда янги сўндирилмаган оҳак қўшилиб сўндирилади. Натижада “охак сути” хосил бўлади. Иккинчи идишда керакли миқдорда олтингугурт талқони олиниб, сувда яхшилаб аралаштирилади. Олтингугурт аралашмаси қозонга охакли сут эритмаси устига қўшилиб яхшилаб аралаштирилади ва унинг устига керакли миқдордаги сувни қолган қисми қозонга солиниб суюқлик сатҳи ўлчанади. Шундан сўнг қозондаги аралашма ўтин, кўмир ёки табиий газ ёрдамида қайнатилади.\nТайёрланган қозондаги махсулот қайнаб чиққандан сўнг қайнатиш 70-80 дақиқа давом эттирилади. Қайнатиш жараёнида буғланиб кетган сувнинг ўрнига белгиланган суюқлик сатҳига етгунча сув қўшиб борилади. Қайнатишни тўхтатишга 20 дақиқа қолгунга қадар сув қўшиш давом этади.\nООҚ нинг таъсир қилувчи моддаси (калций полисулфид) нинг миқдорини тайёрлаш учун зарурий моддаларнинг ўзаро нисбатларига ва унинг технологиясигагина боғлиқ бўлмай, балки охак ва олтингургут кукуни таркиби ва сифатига боғлиқ. Шунинг учун ҳам ООҚ нинг “она суюқлиги” таркибидаги калций полисулфид миқдорини уни қўллашдан олдин аниқлаш зарурияти туғилади.\nАмалда ООҚнинг қуввати (сифати) унинг солиштирма оғирлигига қараб аниқланади, бунда ўлчов бирлиги сифатида Боме даражалари қабул қилинади. Бунда солиштирма оғирлик кўрсаткичи қуйидаги жадвал асосида Боме даражаси кўрсаткичларига осонгина айлантирилади.\nООҚ (ИСО)ни пуркаш усули билан қишлоқ хўжалик экинларининг касалликлари ва каналарга қарши қўлланилади. Шунинг учун ООҚнинг “она суюқлиги” Боме даражаси бўйича 1-5 даражага қадар сув қўшиш йўли билан суюлтирилади ва ўсимликнингг ўсув даврида мева баргларининг ун-шудринг, барг доғланиши, қора рак, монилиоз касалликларига, ғўза ва боғ экинларининг зараркунандасига қарши кураш учун тавсия қилинади.\nБоғ, токлар куртак ёзгунча дала четлари ва увотларига касаллик ва зараркунандаларнинг қишловчи бўғинига қарши 5 даражали ИСО қўллаш тавсия этилади.\nООҚ нинг ишчи эритмасини тайёрлаш учун сарф этиладиган\n“она суюқлиги” миқдорини белгилаш\nООҚ “она суюқлиги”-\n100 литр ишчи суюқлигини тайёрлаш учун лозим бўлган “она суюқлиги”нинг миқдори (литр хисобида)\nДенсиметр бўйича солиштирма оғирлиги\nБоме бўйича даражаси


Тадқиқот: Смартфон ва планшетлар болаларни уйқудан маҳрум қилади\nБирбек (Лондон университети) сомнологлари смартфонлар, планшетлар, электрон китоблар ва бошқа қурилмаларнинг ёрқин экранлари болаларнинг тинчини йўқотиб, уйқу жараёнининг бузилишига олиб келишини тасдиқлашди. Олимларнинг маълумотларига кўра, 6 ойликдан бошлаб болаларда уйқу етишмовчилиги кузатилар экан. Nature'да шу ҳақида мақола тақдим этилди.\nТадқиқот давомида олимлар болаларнинг гаджетлардан фойдаланиш вақти, шунингдек уларнинг тунги ва кундузги уйқусига оид маълумотлар билан бўлишган 715 ота-онани сўроқ қилишди. Маълум бўлишича, гаджетдан фойдаланилган ҳар бир соат уйқунинг умумий вақтини 15,6 дақиқага қисқартирар экан. Шу билан бирга тунги уйқу ўртача 26,4 дақиқага қисқарган, кундузги уйқу эса - 10,8 дақиқага узайган.\n"Кунига 10-12 соат ухлайдиган одам учун бу у қадар кўп вақт эмас, бироқ боланинг ривожланишида ҳар бир дақиқа аҳамиятга эга", - дейди тадқиқот ҳаммуаллифи Тим Смит. Олим буни "нейропластиклик" ёки боланинг атроф-муҳитдаги янги ҳолат ҳамда ўзгаришларга жавобан янги нейрон алоқаларни шакллантириш хусусияти билан изоҳлайди. Смитнинг сўзларига кўра, ҳатто кунига 25 дақиқа гаджетдан фойдаланган болалар ҳам одатдагидан 6 дақиқа кам ухлашган.\nуйқу болалар гаджетлар смартфонлар


Курашчилар “Прокурор кубоги”да беллашишди / Olamsport.com\n17 янв 08:05\nКурашчилар “Прокурор кубоги”да беллашишди\nТеглар : КурашПрокурор кубоги\nЎзбек миллий курашининг жаҳон бўйлаб географияси тобора кенгайиб, йирик комплекс мусобақалар дастуридан ўрин олиб келмоқда.\nЖумладан, 2018 йил Индонезияда бўлиб ўтган XVIII ёзги Осиё ўйинлари дастуридан жой олгани унинг бугунги кундаги нуфузидан далолат бермоқда. Тарихи минг йилларга бориб тақаладиган курашимизни юртимизда янада оммалаштириш бўйича бир қатор мусобақалар ташкил қилинмоқда.\nПойтахтимиздаги “Универсал” спорт мажмуасида бўлиб ўтган “Прокурор кубоги” мусобақаси ҳам ана шу турнирлардан биридир. Мусобақанинг тантанали очилиш маросимида Ўзбекистон Республикаси Президенти маслаҳатчиси Абдужаббор Абдувоҳидов, Ўзбекистон Республикаси Бош прокурори Ниғматилла Йўлдошев, Жисмоний тарбия ва спорт вазири Дилмурод Набиев, МОҚ раиси Рустам Шоабдураҳмонов ва бошқа мартабали меҳмонлар иштирок этишди.\nМусобақанинг тантанали очилиш маросимида сўзга чиққан расмийлар юртбошимиз томонидан спортни, шу жумладан, миллий курашимизни ривожлантиришга қаратилаётган эътибор хусусида алоҳида тўхталиб ўтишди.\nШубҳасиз, барчамиз курашимизнинг довруғи янада ошиши ва унинг Олимпия ўйинлари оиласидан жой олишини истаймиз. Маросимда расмийлар бу каби истиқболли режалар бўйича қатор дастурлар ишлаб чиқилаётган ҳақида алоҳида тўхталиб ўтишди. Тадбир давомида 2020 йил лауреатлари тақдирланди. Унга кўра, ўтган йилнинг энг яхши курашчиси номига Муҳсин Ҳисомиддинов сазовор бўлди.\nТантанали очилиш маросимдан сўнг беллашувларга старт берилди. Мусобақада юртимизнинг турли чеккаларидан келган иқтидорли полвонлар ўз маҳоратларини намойиш қилишди. Мусобақа якунида ғолиб ва совриндорлар ташкилотчиларнинг қимматбаҳо эсдалик совғалари ва медалларини қабул қилиб олдилар.\nТақдирлаш маросими якунида МОҚ раиси Ўзбекистон кураш федерациясига Қўмитанинг эсдалик совғасини тақдим қилди. Шунингдек, маросимда МОҚ Бош котиби Ойбек Касимов ва МОҚ раиси ўринбосари Шерзод Ташматов ҳам спортчиларни тақдирлашди.\nКиев турнири қаҳрамонлари кутиб олинди АЭРОПОРТДАН ФОТОРЕПОРТАЖ 1\nБел олиш ва уч кураш бўйича 2021 йилнинг илк чемпионлари аниқланди 0


Муҳтарам Хоразм аҳли!\nЎзаро манфаатли ҳамкорликни янги даражага олиб чиқиш йўлида\nЖорий йилнинг 17 — 19 июль кунлари ташқи ишлар вазири Абдулазиз Комилов бошчилигидаги Ўзбекистон делегацияси Брюсселда бўлиб, Ўзбекистон — Европа Иттифоқи ҳамкорлик кенгашининг XIII йиғилишида иштирок этди.\nГулистон шаҳридаги 1-болалар мусиқа ва санъат мактабида “Ягонасан, муқаддас Ватан!” республика кўрик-танловининг Сирдарё вилояти босқичи бўлиб ўтди.\nҲамюртимиздан ўтадигани топилмади\nШу кунларда Лондонда давом этаётган пара-атлетика бўйича жаҳон чемпионатида яна икки нафар ҳамюртимиз ғолиб ва совриндорлар сафидан жой олди.\nРивожланиш истиқболлари муҳокамаси\n“Ўзбектелеком” акциядорлик компаниясида 2017 — 2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини Халқ билан мулоқот ва инсон манфаатлари йилида амалга оширишга оид Давлат дастури ижроси доирасида журналистлар билан очиқ мулоқот бўлиб ўтди.\nБунда адолат ва инсонпарварлик асосий мезон ҳисобланади.\nИзланиш ва янгича ишлаш самараси аҳоли бандлигини таъминлашда ўз ифодасини топмоқда\nЎзбекистон пахта саноати бой тажриба, таъбир жоиз бўлса, ўз мактабига эга. Бу соҳа ривожи, айниқса, мустақиллик йилларида янги босқичга кўтарилди.\nМустақиллигимизнинг 26 йиллик байрамига қизғин ҳозирлик кўрилаётган шу кунларда Шуманай туманидаги “Бирлешик” овул фуқаролар йиғини аҳолиси ҳаётида қувончли воқеа юз берди. Яъни 9,3 километр масофага қувур тортилиб, ҳудудга тоза ичимлик суви келтирилди.\nПойтахтимизнинг «Жанубий дарвозаси» янада қулай, шинам ва кўркам бўлади\nШу кунларда пойтахтимиз марказидан Сергели тумани томонга йўлингиз тушса, Жанубий темир йўл вокзали ҳудудида амалга оширилаётган улкан бунёдкорлик ва ободончилик ишларига гувоҳ бўласиз. Чунки бу ерда “Ўзбекистон темир йўллари” акциядорлик жамиятининг навбатдаги лойиҳаси рўёбга чиқарилмоқда.


Абитуриентлар қўлида Х-вариантлар пайдо бўлди. Мутасаддилар қаёққа қараяпти? / Ўзбекистон янгиликлари, энг сўнгги хабарлар\nМулоҳаза 10 Шархлар 9587 кўрилди\nАбитуриентлар қўлида Х-вариантлар пайдо бўлди. Мутасаддилар қаёққа қараяпти?\nFacebook ижтимоий тармоғининг "Халқ билан мулоқот" гуруҳида бу йил олий таълим муассасасига топшираётган абитуриентлардан бирининг мурожаати чоп этилди.\nИжтимоий тармоқнинг Равшан Мелиқўзиев исмли фойдаланувчиси олий таълим муассасаси кириш имтиҳонлари олдидан бозори чаққон бўладиган Х вариант ҳамда баъза саволларни олиб чиқаётганларга қарата мурожаат ёзиб қолдирган.\n“Даракчи” таҳририяти Равшан Мелиқўзиев билан боғланди. Мулоқотда абитуриент ўз постида келтирилган барча маълумотларни асослаб берди.\nХусусан, у пойтахтга Фарғона вилоятидан келганлиги сабабли бир домланикида ижарада тургани ва унинг уйида гувоҳи бўлган айрим воқеаларини сўзлаб берди. Абитуриентнинг маълум қилишича, у шу кунгача айнан мана шу Х-вариант ва база саволларни тест марказидан олиб чиқаётганларга ва катта пул эвазига ушбу саволларни жавоблари билан фақатгина ўзларининг уйларидан чиқмаган ҳолда ёдлатиш ҳолатларини кўрган.\nАбитуриент бундай қаллобликлар бўлар экан, ўз кучига ишонган, тунлари ухламай имтиҳонга тайёрланадиган болалар барибир ўша “бункер”да турадиган ёхуд Х вариантларни ёдлаб кирадиганлар олдида ожиз бўлиб қолаётганини, номдор ОТМлар кириш имтиҳонларида 200 балларнинг тўпланаётганлигига айнан шу ҳолатлар сабаб бўлаётганлигини билдирди.\nУ бу йил иккинчи бор олий таълим муассасасига имтиҳон топшираётгани, афсуски, кечаси билан тайёрланиб, ҳақиқий талаба бўлишга муносиблар қолиб, аслида кўп ҳолларда ана шундай Х-вариантларни ёд олиб, аслида билими талабга жавоб бермайдиганлар талабалик бахтига сазовор бўлаётганини маълум қилди.\nАйни пайтда абитуриентнинг бирдан-бир истаги унинг ушбу мурожаати мутасаддилар томонидан назоратга олиниб, айрим мансабидан фойдаланаётган ва қандини ураётганларга нисбатан ўз вақтида тегишли жазо қўлланилишини таъминланишидир.\nДарвоқе, "Халқ билан мулоқот" гуруҳига ёзилган мазкур пост эгасига гуруҳ томонидан қуйидаги жавоб ёзиб қолдирилган:\n“Ҳурматли Равшан Мелиқўзиев! Бундай шахслар ҳақида сизда маълумот бўлса, ўша заҳоти ҳуқуқни муҳофаза қилиш идораларига мурожаат қилинг. Бу билан жамиятимизга катта фойда келтирасиз.”\nИжтимоий тармоқда Равшан Мелиқўзиевнинг мурожаатига Файзбек исмли фойдаланувчи қуйидагича изоҳ қолдирган:\n“Афсуски хамма жойда шу гаплар юрибди. Х-Вариант олий ўқув юртига кириш учун энг асосий қинғир йўл бўлиб қолди. Шамол бўлмаса, дарахт учи қимирламайди. Ҳар йил шу аҳвол. Исбот талаб қилгунча, ДТМни ревизия қилиб коррупцион схемалар йўлини тўсиш энг мақбул йўл, деб ўйлайман. Ҳозир айни вақти. Тестлар тарқалиб кетмасдан, корчалонлар ишга тушмасдан вазиятни қўлга олса бўлади. Зудлик билан вариацияларни алмаштиришми ёки алтернатив чораларни кўришми, ишқилиб нимадир қилмоқ керак. Бу сиз билан бизни қўлимизда эмас. Буни назорат органлари қилмоғи керак ва шарт.Шу билан ҳам адолатни таъминлаган бўлишарди, ҳам жиноятни иссиғида фош қилиш эмас, балки олди олинган бўларди. Зеро, ҳозирги давр талаби ҳам шу. Жиноятни пайини қирқиш, йўлига тўсиқ қўйиш. Сиз ариза ёзинг ёки тегишли жойга билдиринг, деб эмас, балки фикрларни инобатга олиб тегишли жойда ўртага ташланг. Ҳар йил тарқаладиган миш-мишлар пуч ердан чиқмайди. Мавҳум, лекин бор нарсага исбот талаб қилинмайди, балки тусмолдан тўғри хулоса қилинади.”\nШу кеча-кундузда телеканалларимиз орқали айнан мана шу мавзуга бағишланган кўрсатувларда иштирок этиб, бундай вариант ёхуд база саволларни сизиб чиқишга йўл қўйилмаслиги, ҳеч қандай “бункер” бўлмаслиги ҳақида баралла гапираётган мутасаддилар наҳотки уларнинг чиқиб кетаётганлигидан бехабар бўлса.\nЮқорида кўтарилган масала жуда жиддий ва айтиш жоизки, Ўзбекистон келажагини белгилаб берадиган асосий омиллардан бири. Ақлли, ўз устида ишлайдиган йигит ва қизлар қолиб, ота-онасининг пулига ишонадиган, ҳамма нарсани пул билан ҳал қилса бўлади, деб ўйлайдиган ёшлар келажакда давлатимиз ривожига албатта ўзининг салбий таъсирини ўтказмай қолмайди.\nАфсуски, ҳар қанча фикр билдирмайлик, айбдорлар қўлга олинган тақдирда ҳам бу йил ҳам кечикдик, чунки аллақачон Х-вариантлар ўз “эгалари”га етиб боришга улгурди.\nАбитуриентнинг юқорида ёзиб қолдирган эътирозлари ва бошқа у каби ўз билимига ишониб, талаба бўлиш истагида бўлган шундай ёшларнинг мурожаатлари асосида давлатимизнинг ҳуқуқ-тартибот идоралари, Давлат тест Маркази, Олий таълим вазирлиги ва бошқа мутасадди идоралар раҳбарлари шу бугунданоқ ушбу иллатнинг илдизини қирқишга киришишса, айни муддао бўларди...\nТест синовлари назоратчилари бир кунлик меҳнати учун 200 минг сўм олади\n29 июлда ўтказилган тест синовлари натижалари эълон қилинди\nБу йилги тест синовлари қандай ўтказилади?\n03 август 2017, 20:05\nТВ Пресс клуб да ДТМ ход ими ва Ректорлар Х вариант хакида мутлоко булмаган гап деб. тест синовлари ута шаффофлик билан ва халол утишга вада Берган эди. Лекин сотилган х вариантлар тест саволлари билан хакикатда бир хил чикканлигини гувохи булдик. Энди Бунга масуллар нима дер экан. (Боласи йук инсонлар ким экан......)\nАйрим олийгохларда хакикат булди Лекин аксарият олийгохларда эса тест синови товламачилик билан утди.\n03 август 2017, 08:25\nуглим кимё технология институтига экзамен топширди, кучада пулга ичкаридагиларни вариантларини телефонга расмга тушириб олиб чикганларни ва ишланган вариантларни олиб кирганларни курдим. Бундай нопок инсонларни касрига укиганлар колиб кетса алам килади.\n03 август 2017, 04:19\nСиз назарда тутаётган текшириш аслида инсон хукукини камситиш хисобланади.\nТест утказиладиган масканлар ва абитуриентлар сони нисбатан куп булганлиги сабабли электрон\nкузатув билан камраб олиш хар тарафлама мушкул.\nКачонлардир фукороларни саводсизликдан куткариш учун\nкандайдир йуллар билан рагбат бериб мактабларга жалб этилган.\nХозир ишлаб чикаришда модернизация диверсфикатция килиш канчалик иктисодий ва молиявий фаравонликни таьминлаши аён булиб колган булса.\nЖамиятни ислох килишнинг энг арзон ва кулай, конуний йули шунингдек бошка миллатлардан\nинтелактуал жихатдан узиб кетишнинг бирдан бир йули\nбарчага чеклов ва синовларсиз олий таьлим берилиши кераклиги аён булиб колади.\nРивожланган давлатларга ва уларнинг тараккиёт йулига таклид килмай шу билан бирга умумжахон тамоилларига зид булмаган холда\nдавлатимизнинг ривожлана бошлагани хали уз самарасини беради.\n02 август 2017, 15:01\nHa. O'ZDJTUda shunday buldi. Tekshiruvchilar abiturentlarni qo'l uchida tekshirdi. Nazorat har yilgidan sust bo'ldi.\n01 август 2017, 22:24\nКимда шикоят бор?\nНима дейсизлар ноконуний хатти харакатлар сезилдими?\nHar yili Test markazi,rektorlar,milliy xavsizlik xizmati bir necha mln $dollor yoki undan katta miqdordagi pul evaziga bunday amalyotlarni bajaradi va bu bundan keyin ham davom etadi, KATTA PUL 99% odamni yo'ldan uradi.\nBunga qarshi chora faqat imtihonga kiruvchilarni telefon,shpargalka bilan ushlanganlarni imtihonga kiritmaslik va buni VIDEO KAMERA lar bilan kuzatish va ONline markazga uzatish,\nnazoratchilarni korrupsiyaga gumon qilinsa doimiy ishidan chetlatish agar isbotlansa aybi kerak bulsa mol mulkini musodara qilib kamida15,20 yilga qamash,\nX varyantyodlab kirganlarni va bilmsizlarni Qayta imtihon qilish.\n27 июл 2017, 22:51\nХурматли абитуриентлар !!!\nХеч нарсани уйламай билимингизга ишонинг ва харакат\nБошка масалаларни назорат киладиган давлат органлари бор!\nУлар сизнинг хукукингизни поймол этилишига йул куймайдилар!!!\nБизнинг хавфсизлик органимизга\nчап бериб кетаоладиган "шоввоз"\nхали тугилганича йук !!!\nХеч иккиланманг ва узингизга\nИмтихон ўтказилаётган жойларга назорат камералари ўрнатилса, у ердаги имтиҳон олувчилар ризқи қийилади-ку!!? Шунинг учун камералар қўйилмайди. "Ёшлар" телеканалидаги "Ёшлар қабулхонаси" кўрсатаувида Давлат тест маркази ходимлари жавобларини эшитганлар борми? Саволларга аниқ жавоблар берилмади. Ахборот технологиялар ривожланаётган бир вақтда бизда тестлар қоғозларда олинади. Журналист қизимизнинг жавобига аниқ жавоб бера олишмади. Чунки ўзлари ҳам бундйа тест имтиҳонлардан фойда олишади-да. Қанча гапирмайлик ўзгаришлар бўлмайди. Ҳалол Абитуриентларга Оллоҳ мададкор бўлсин, жавобларни дилига солсин! Халол абитуриентларга ОМАД!\n27 июл 2017, 08:38\nАйрим абитуриентлар тест жараёнида таваккккал қилади, айримлари қитмирлик қиладилар улар телефон, Х-вариантлар олиб киришади тестга кириш жараёнида текширувлар олиб борилади, лекин хеч қандай натижа бўлмайди чунки кимнингдир кўмаги билан барча тест учун керакли вариантларни олиб киришади айримлари хозирги замон техникаларидан фойдаланишади. Мисол учун Кўз ойнак ёқи қул телефонларидан хам фойдаланиш мумкин\nАфсуски бу нарса хакикат бу йилги тестни зудлик билан узгартириш керак.\nНахотки ОТМ кириш имтихонларига назорат камераларини куйиш имкони булмаса.


Бу фазилат эмас, иллатдир! | FargonaZiyo.uz\nБу фазилат эмас, иллатдир!\n“Ужб” луғатда – мақтаниш, шуҳратпарастлик маъноларини билдиради. Каҳф сурасининг 103–104 оятларида:\nСиз (Эй Муҳаммад соллаллоҳу алайҳи ва саллам): “Сизга амаллари юзасидан энг зиёнкорларнинг хабарини берайми? Улар бу дунё ҳаётидаёқ саъйи-ҳаракатлари ботил бўлган, ўзлари эса, гўзал иш қиляпман, деб ҳисоблайдиганлардир”, деб айтинг.\n“Гўзал иш қилаяпман, деб ҳисоблайдиганлар” маъносида – “Ужб”га мубтало бўлганларга айтилган. Яна Аллоҳ таоло Луқмон сурасида:\n“Одамлардан такаббурла юз ўгирма ва ер юзида кибр-ҳаво ила юрма. Албатта, Аллоҳ ҳеч бир мутакаббир ва мақтанчоқни севмас” деб мусулмонларга мутакаббирлик ва мақтанчоқликни энг зиёнли амаллардан бири эканлигини уқтирмоқда.\nГоҳида инсон тўғри қилиб юрган ишидан мақтанганидек, нотўғри қилиб юрган ишидан ҳам мақтаниб юради. Пайғамбар алайҳиссаллом Абу Саълабага: “Агар муккасидан кетган очкўзни, ҳавою нафсига эргашадиган инсонни ва ҳар бир фикрловчи ўз фикрини маъқуллаганини кўрсанг, ўзингни эҳтиёт қилгин” деганлар. Ушбу ҳадисни Имом Термизий ривоят қилган.\nИбн Масъуд ҳалокат икки нарсада: мақтаниш ва ноумидликда, деб таъкид қилганлар. Албатта, саодатга етишиш учун жидду-жаҳд, ғайрат, ҳаракат, талаб-истак лозимдир. Мақтанувчи инсон эса, мақсадимга етдим деб ўйлайди, аслида мақсадига етмаган бўлади.\n“Ужб”дан қутулиш йўли – киши ўз ожизлигини дунёдан ўтгандан сўнг тупроққа айланиб кетишини тафаккур қилсин. Куч-қувват билан фахр қилувчилар эса, Аллоҳ таолога Од қавмини қандай ҳалокатга дучор қилганини ёдга олсин. Ёки бир кунлик иситма инсонни заиф ҳолга тушуриб қўйганлигини, Аллоҳ озгина офат билан жазолаб қўйишини билиб қўйсин. Бу куч-қувватлар, чиройли ҳусн унга вақтинча берилганини тушуниб етсин.\nДемак, ушбу оят ва ҳадислардан маълум бўладики, “ужб” – қалб касалликларидан бири. Бу касалликдан ҳар бир мўмин инсон қутулмоғи даркор. Ҳар бир инсон камтар бўлишга ҳаракат қилмоғи динимиз кўрсатмаларидан ҳисобланади. Улуғлар: “Одам – одамни кўрганда, шу одам мендан яхшироқ бўлса керак, деб яхши гумон қилмаса, у одамда кибр аломати бор экан” – деганлар. Ҳадисларда, кибрли одам жаннатга кирмайди, дейилган.\nШундай экан, келинг азизлар, ужбдан йироқ бўлайлик, ношуд бўлмайлик, ана ўшанда тавозеълик аломатлари секин-аста кўрина бошлайди. Шундагина, Яратган бизларни яхши кўриб, юқори даражаларга кўтарса не ажаб!\nДанғара тумани “Муҳаммадсаид хўжа” масжиди имом-хатиби\nPrevious Post: Махсус репортаж: «Саид Жалолхонтўра» масжидида ҳайит намози\nNext Post: Ўртага пул йиғиш ҳақида


05:00 / 15.02.2017 1844 pdf Ўқиш режими + -\n«Набий соллаллоҳу алайҳи васаллам: «Ғулом ила ақийқа бордир. Бас, унинг учун қон чиқаринг ва ундаги нопокликни кетказинг»-дедилар». Бешовларидан фақат Муслим ривоят қилмаган.\nШарҳ: «Ақийқа» луғатда ёрди маъносини англатиб, аслида янги туғилган боланинг сочига айтилади.\nЯнги туғилган боладаги нопоклик деганда, туғилган пайтида унга ёпишиб қолган қон, соч ва баъзи уламоларнинг айтишларича олатининг хатна қилинадиган қисми ҳам тушунилади. Биринчи иккиси машҳур.a\n1. Мусулмон оилада янги туғилган фарзанд учун ақийқа қилмоқ кераклиги. Ақийқа ҳақида келган ҳужжат ва далилларни атрофлича ўрганган уламолар бу ишни салафи солиҳларимизнинг барчалари қилганларини таъкидлайдилар.\n«Набий соллаллоҳу алайҳи васаллам: «Ўғил болага икки бир-бирига ўхшаш қўй, қиз болага бир қўй», дедилар».\nШарҳ: Албатта, бир фарзанднинг дунёга келиши катта бир ҳодиса. Фақат доимий такрорланиб тургани учун унча аҳамият берлимайди, холос. Бўлмаса, бир боланинг эсон-омон, онаси ҳам соғ қолиб туғилиши буюк ҳодиса. Мусулмонлар орасига янги бир аъзонинг қўшилиши, унинг онасининг соғ қолиши шарафига Аллоҳ таолога ҳар қанча шукр қилинса, ҳар қанча хайри-садақа қилинса, шунча оз.\nУламоларимиз қиз болага бир қўй сўйиб ақийқа қилишни, қизнинг шанини паслатиш учун эмас, балки, келажакда ота-онаси унга сеп ва бўлажак оиласи учун жиҳоззлар қилиб бери-шини ҳисобга олингани учундир, дейдилар.\nБаъзи олимлар, боланинг соғ-саломат бўлиши, синдичиқдиларга йўлиқмаслиги ҳақида яхши ният рамзи сифатида унинг учун ақийқага сўйилган ҳайвоннинг суяги синдирилмаса яхши бўлади, деганлар.\nАқийқага сўйилган ҳайвоннинг гўшти фақир-мискинларга тарқатиб берилса, мақсадга мувофиқ бўлади. Шунингдек ул гўштдан қўни-қўшни ва дояга ҳам берилса, бўлади.\n«Набий соллаллоҳу алайҳи васаллам Ҳасан ва Ҳусайн розияллоҳу анҳумоларга биттадан қўчқор сўйиб ақийқа қилдилар». Сунан эгалари ривоят қилган.\nТермизий лафзида: «Набий соллаллоҳу алайҳи васаллам Ҳасанга бир қўй сўйиб ақийқа қилдилар ва: «Эй, Фотима, унинг сочини олиб, сочи вазнида кумуш садақа қилгин», дедилар. Бас, тортсак, унинг вазни бир дирҳ-ам ёки дирҳамнинг баъзисича чиқди», дейилган.\nШарҳ: Ушбу ҳадиси шарифдан ўғил болага, албатта, иккита қўй сўйиб ақийқа қилиш шарт эмаслиги, битта қўй сўйса ҳам бўлавериши чиқмоқда. Чунки Расулуллоҳ соллаллоҳу алайҳи васалламнинг ўз набираларига биттадан қўчқор сўйганлари шуни кўрсатади.\n«Эй, Фотима, унинг сочини олиб, сочи вазнида кумуш садақа қилгин» дейишларидан бунга ўхшаш ишларни оналар қилса афзаллиги чиқади.\nБоланинг сочи вазнида кумуш садақа қилишда мустаҳаб амал бўлиб, боланинг яхши ўсиши учун қилинган яхши ниятнинг белгисидир.\n«Менинг ўғлим туғилганда уни Набий соллаллоҳу алайҳи васалламнинг ҳузурларига олиб бордим. У зот уни Иброҳим, деб номладилар, хурмо ила танглайини кўтардилар ва унга барака тилаб дуо қилиб, менга тутқаздилар. У болаларимнинг каттаси эди». Икки шайх ривоят қилган.\nШарҳ: Кўпчилик саҳобалар ўзларининг янги туғилган фар-зандларини Пайғамбар соллаллоҳу алайҳи васалламнинг ҳузурларига олиб борар эдилар. У зот алайҳиссалом ёш болаларни кўрсалар ўта хурсанд бўлар эдилар. Янги туғилганларга Абу Мусо розияллоҳу анҳунинг ўғлига қилган муносабатни қилар эдилар. Мана, Абу Мусо ал-Ашъарий розияллоҳу анҳу ҳам ўз ҳаётларида ёрқин из қолдирган бу ҳодисани шавқу-завқ ила ҳикоя қилиб бермоқдалар:\nДемак, аҳли фазл, олим ва муқтадо кишилар томонидан янги туғилган фарзандларга исм танланиши ҳам яхши иш. Чунки ундоқ кишилар бунга ўхшаш ишларга боғлиқ масалаларни, шаръий ҳукмларни яхши биладилар ва тўғри тасарруф қилади-лар. Пайғамбар соллаллоҳу алайҳи васалламнинг Абу Мусо розияллоҳу анҳунинг ўғилларига Иброҳим номини қўйганлари ҳам бунинг бир мисоли.\nЁш боланинг танглайини кўтариш, катта одам бир нарсани олдин ўзи чайнаб туриб боланинг оғзига қўли билан солиб қўйишидир. Бу нарса мева бўлгани афзалдир. Пайғамбар сол-лаллоҳу алайҳи васаллам деярли доимо болаларнинг танглайини хурмо билан кўтарганлар. Бу ҳам яхши ният аломатидир. Аҳли солиҳ, фазилатли кишиларнинг бу ишни қилишлари марғубдир.\nБу иш энг марғуб ишдир. Аҳли солиҳ, дуогўй кишиларнинг янги туғилган болалар учун дуо қилишлари, айниқса, барака ти-лаб дуо қилишлари жуда ҳам яхши ишдир. Барча ота-оналар бунга катта эътибор бермоқлари керак.\n«Расулуллоҳ соллаллоҳу алайҳи васалламнинг Фотима розияллоҳу анҳонинг туққан боласи Ҳасан ибн Алининг қулоғига азон айтаётганларини кўрдим». Абу Довуд ва Термизий ривоят қилган.\nШарҳ: Ушбу ҳадиси шарифга биноан янги туғилган фарзанднинг ўнг қулоғига азон, чап қулоғига иқома айтмоқ мандубдир. Аллоҳнинг зикри янги туғилган боланинг қулоғига кирган биринчи нарса бўлиши қандоқ ҳам яхши. Албатта, бу улуғ нар-санинг ўзига яраша баракаси бўлади.\nРивоятлардан бирида: «Кимнинг боласи туғилса-ю, унинг ўнг қулоғига азон, чап қулоғига иқома айтса, унга Умму Сибён зарар етказа олмас», дейилган.\n«Жоҳилият вақтида бирортамиз ўғил кўрса, қўй сўйиб унинг қонини боланинг бошига суртар эди. Аллоҳ Исломни келтирганида эса, қўй сўядиган, сочини олдирадиган ва бошига заъфарон суртадиган бўлдик». Абу Довуд ривоят қилган.\nШарҳ: Ушбу ривоятда янги туғилган фарзанд муносабати ила қилинадиган ишларда жоҳилият ва Исломнинг қандақ фарқи борлиги яққол кўриниб турибди.\nЎзимиз ўйлаб кўрайлик, янги туғилган боланинг бошига ҳаром қонни суртиб, уни ифлос нарсага булғашдан нима фойда бор? Бу жоҳилий ишда кимга манфаат бор? Ҳеч нарса йўқ. Фақ-атгина болага турли ифлосликларни яқинлаштириш ва унинг азиз бошини ҳаром нарсага булғаш бор, холос.\nЭнди, худди шу муносабатга нисбатан Исломда нима иш-лар жорий қилинганига назар солайлик.\nАввал ҳам айтиб ўтилганидек, янги туғилган боланинг сочига турли ифлос нарсалар, жумладан, нифос қони теккан бўлади. Ана ўша нарсаларни боланинг бошидан тезроқ кетказиш маъносида унинг сочи олиб ташланади.\nЗаъфарон хушбўй нарса бўлиб, у суртилган жойдан ажиб бир ҳид анқиб туради. Заъфароннинг ҳиди ҳузур бахш этади, руҳни тетик қилади. Энг асосийси фаришталарга хуш ёқади. Муҳтарам ўқувчининг ўзи фарқни тушиниб олаверади.\n05:00 / 15.02.2017 3031\n05:00 / 15.02.2017 1364\n1964 17:24 / 01.01.2018\n3852 05:00 / 15.02.2017\n1581 14:22 / 15.12.2017\nИбн Умар розияллоҳу анҳудан ривоят қилинади.У киши балоғатга етган фарзандини алоҳида қилар ва ҳузурига фақат изн сўраб киритар эди,.Шарҳ Мўминмусулмонлар оилада давоми...\n1248 05:00 / 15.02.2017